Help
America Vote Act of 2002 (HAVA)
Ti Help America Vote Act of 2002 (Titulo III, Seksion 302)
ket ibilinna kadagiti estado ti panangipakatda iti wagas iti panagbutos a
probisional (provisional voting) mangrugi iti Enero 1, 2004. Dagiti indibidual
wenno tattao a saan a nagparang ti naganda iti opisial a listaan dagiti
rehistrado a botante, ngem ipatalgedda nga isuda ket rehistradoda a botante,
ket masapul nga agpirmada iti naisurat a pammatalged nga isuda ket rehistradoda
a botante ken mapalubosanda nga agbutos iti eleksion a pakipartisiparanda.
Kalpasanna, maysa met nga opisial ti estado wenno lokal nga opisial ti mangamiris
iti probisional a balota a nagbutosan ti botante. Apaman a makabutos ti
botante, ti estado ket ipaayanna ti botante iti libre nga access (toll free a
telepono wenno internet) number a pangtawaganna tapno siguraduenna no nairaman
met laeng wenno saan a nabilang ti balotana, ket no saan, maammuanna no apay a
di nairaman a nabilang ti balotana.
Dagiti kasapulan para iti probisional a panagbutos (HAVA
Sek. 302 (a)):
1.
Patalgedan ti botante nga isu ket rehistrado a botante, ken
adda kenkuana dagiti kualipikasion tapno mapalubosan nga agbutos iti maitutop a
distrito ken presinto iti dayta nga eleksion, isuna laeng ta awan ti ebidensia
wenno pammaneknek nga isu ket nakarehistro a kas botante.
2.
Maysa nga opisial iti eleksion (election official) ti
mangibaga a ti nasao nga indibidual ket saan a mapalubosan nga agbutos ta awan
kenkuana dagiti kualipikasion a kas botante.
Dagiti maiwayat nga addang iti probisional a panagbutos
(HAVA Sek. 302 (a)(1-5)):
1.
Maysa nga opisial iti eleksion (election official) nga adda
iti lugar a pagbutosan ti mangipakaammo iti botante nga isu ket mapalubosan
wenno di mapalubosan nga agbutos iti dayta nga eleksion.
2.
Mapalubosan ti botante nga agbutos kalpasan a mangaramid iti
naisurat a pammatalged (“Affirmation for Provisional Voting” iti Registration
Affidavit Form) iti sanguanan ti maysa nga opisial iti eleksion (election
official) iti lugar a pagbutosan, a pangibagaan dayta a botante nga isu ket:
a.
maysa a rehistrado a botante iti dayta a lugar a kayatna a
pagbutosan; ken
b.
adda kenkuana dagiti kualipikasion tapno mapalubosan nga
agbutos iti dayta nga eleksion.
3.
Maysa nga opisial iti eleksion (election official) ti
mangipatulod iti nakompleto a probisional a balota iti County Clerk para iti
nadaras a pannakaamiris daytoy.
4.
No ti County Clerk ket kunana a ti botante ket kualipikado
nga agbutos kas sagudayen ti paglintegan ti Estado, mairaman ngarud a mabilang
ti probisional a balota ti botante, kas sagudayen ti paglintegan ti Estado.
5.
Maikkan ti botante iti kopia ti Registration Affidavit Form
(RAF) nga addaan iti “211” toll free a numero a pangtawaganna tapno
siguraduenna no ti probisional a balotana ket nairaman wenno saan a nabilang;
ket no saan, maammuanna no apay a di nairaman iti panagbilang ti balotana.
Daytoy a Factsheet ket nairanta
laeng a pangimpormar wenno pangilawlawag a saan ket a agbalin nga autoridad
maipanggep iti paglintegan ti eleksion ken deadlines iti Hawaii. Dagiti
kasapulan wenno rekisito ken/wenno deadlines ket mabalin nga agbaliw no adda
met panagbaliw ti paglintegan. Para iti ad-adda pay detaliado ken hushusto a
rekisito, konsultaen ti Hawaii Revised Statues ken dadduma pay a mabalin a
pangalaan iti mainaig nga impormasion.
Office of
Elections
802 Lehua
Avenue
Pearl City,
Hawaii 96782
Telepono:
808-453-VOTE (8683)
Kadagiti
Isla iti Ruar ti Oahu (Toll Free): 1-800-442-VOTE (8683)
Kadagiti
Isla iti Ruar ti Oahu (Toll Free): 1-800-345-5915
Internet: www.hawaii.gov/elections
12/5/05
afr_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn mos_Latn unk ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn fao_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn mos_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn nso_Latn sot_Latn sot_Latn isl_Latn ceb_Latn eng_Latn ilo_Latn ilo_Latn ilo_Latn ilo_Latn grn_Latn unk